SARL-NUUS SONDAG 06 Januarie 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


IN DIE NUUS VANDAG: 
SARL FOKUS OP RAMPKOMMUNIKASIE-EEUFEES 


OKOSA HET ROEPSEIN ZS9DCC “ZS9 RAMP KOMMUNIKASIE- 
EEUFEES” TOEGESTAAN 


DIE TRANSISTOR NET 65 JAAR OUD 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


SARL FOKUS OP NOODKOMMUNIKASIE-EEUFEES 


In sy Nuwejaarsboodskap die SARL se president, Rassie Erasmus, ZS1YT, het 
gesê dat vir die volgende vier maande sal die SARL fokus op die viering van die 
tema “Amateurradio - in sy tweede eeu van noodkommunikasie” 


Hy het gesê: “In my Kersboodskap het ek op die amateurgees en die ama- 
teurkode gefokus en dit met die gees van Ubuntu vergelyk - dat diepgaande 
Afrikaanse sin is ons menslik slegs deur middel van die menslikheid van andere. 
Nelson Mandela het eenkeer gesê dat dit nie 'n parogiale verskynsel is nie, maar 
dit is wêreldwyd toegevoeg aan ons gemeenskaplike soeke na `n beter wêreld. 


Aangesien ons aan die begin van `n splinternuwe jaar is wil ek wil graag die 
sesde en laaste item uit die amateurkode “Die Radio Amateur is Patrioties.... 
hul kennis en stasie is altyd gereed vir die diens van hul land en hul gemeenskap”, 
uitsonder. 


As die SARL het ons die amateurkode duidelik uitgeleef soos deur die aktiwiteit 
van ons noodkommunikasieafdeling “HAMNET” gedemonstreer en die baie am- 
ateurs wat vrylik van hul tyd en kundigheid afstaan om dit te ondersteun. 


Op 18 April hierdie jaar, vier die wêreld wêreldamateurradiodag met die tema 
“Amateurradio - in sy tweede eeu van noodkommunikasie” 


Ons glo dit is gepas dat ons die volgende vier maande wy aan die ondersteuning 
van die tema, en `n eeu van noodkommunikasie se ondersteuning aan Suid Afrika, 
en inderdaad baie keer ook in lande ver buite ons grense, te gedenk. 


OKOSA HET ROEPSEIN ZS9DOC “Z7S9 NOODKOMMUNIKASIE- 
EEUFEES” TOEGESTAAN 


Ek wil graag klubs nooi om beurte te neem om spesiale stasies in plekke toe- 
ganklik vir die publiek op te stel en te demonstreer hoe amateurradio `n by- 
drae tot Suid-Afrika en Suid-Afrikaners lewer deur ondersteuning van noodkom- 
munikasie, soek en reddingsoperasies, kommunikasie-ondersteuning van sport- 
geleenthede en tegnologiese innovasie. 


Amateurradio was die eerste om Spraak oor IP te gebruik. Echolink is ontwikkel 
baie jare voordat kommersiële operateurs Spraak oor IP in hul netwerke ingestel 
het. Radioamateurs bou en bedryf satelliete, het gevorderde programmatuur 
ontwikkel om kommunikasie onder swak seintoestande moontlik te maak en 
deel hierdie ervarings met andere om 'n kultuur van tegnologiese vooruitgang 
te ontwikkel. 


Die SARL sal binnekort `n brosjure beskikbaar hê wat ons vermoëns in die 
verskaffing van noodkommunikasie en tegnologiese vooruitgang in bekendstel. 
Ons het jou nodig om dit aan die wêreld bekend te stel.” 


Luister na die volledige boodskap op Amateur Radio Today vanoggend of laai 
dit van die web af. 


DIE TRANSISTOR NET 65 JAAR OUD 


Newsline hierdie week `n laat gelukkige verjaardagwens gegee aan 'n elektroniese 
onderdeel waarvan die uitvinding telekommunikasie revolusionêr verander het 
en die tegnologie wat ons vandag het, moontlik gemaak het. 


Bell Labs se navorsers William Shockley, John Bardeen en Walter Brattain het 
op 16 Desember 1947 `n versterker van `n germanium kristal geskep wat die 
vlak van `n insetsein 100 keer versterk het. Verskeie navorsers het probeer om 
'n vaste stof alternatief vir die vakuumbuis tydens die Tweede Wêreldoorlog te 
ontwikkel, maar niemand het daarin geslaag nie. Die Bell Labs se trio het dit 
'n week later op 23 Desember vir lab amptenare gedemonstreer waar Shockley 
dit as `n wonderlike kersgeskenk beskou het. 


Bell Labs het ses maande later die uitvinding van die transistor aangekondig. 
Die onderdeel het een van die beroemde wetenskaplike prestasies van die 20ste 
eeu geword, gelykstaande met die splitsing van die atoom, bemande vlug, en 
die ontdekking van DNA. Mens kan feitlik redeneer dat die transistor die belan- 
grikste deurbraak van die 20ste eeu is, want die daaropvolgende vooruitgang in 
ander velde het staatgemaak op die rekenaarkrag wat moontlik gemaak is deur 
geintegreerde stroombane en halfgeleiers. In werklikheid het inligting self `n 
wetenskap geword. As gevolg van hul prestasie het Electronics Magazine `n foto 
van die drie mans op sy voorblad geplaas. Die drie het die Nobelprys vir fisika 
in 1956 gedeel. John Bardeen was `n tweede keer in 1972 `n laureaat vir sy werk 
Op supergeleiding. En propos is die hele storie on-line te tinyurl.com/transistor- 
comes-alive. 


NIE `N SARL LID NIE? 


As jy nog nie `n SARL-Id is nie kan jy nou een word teen slegs R240 vir die 
tydperk van nou af tot die einde van Junie. Hierdie aanbod is slegs beskikbaar 
vir radioamateurs wat nou aansluit of her-aansluit na meer as 'n jaar van nie- 
lidmaatskap. Die aanbod is ongelukkig nie van toepassing vir lede wat nog nie 
hul gelde vir die huidige 2012/2013 jaar betaal het nie. Vir meer besonderhede 
besoek www.sarl.org.za, of skakel 011 675 2393 op Maandag wanneer die SARL 
se kantoor by die Nasionale Amateurradiosentrum heropen. 


KOMPETISIENUUS 


Die PEARS Nasionale BHF/UHF-kompetisie vind plaas op 18 tot 20 Januarie 
2013, en is oop vir alle gelisensieerde amateurs in Suid-Afrika en die buurstate. 
Die doel van die BHF/UHF-kompetisie is om aktiwiteit op die bande te stim- 
uleer, die maak van baie langafstandkontakte en moontlik nuwe rekords te vestig 
en die verbetering van BHF/UHF-toerusting aan te moedig. Dit is `n d4-uur 
kompetisie vir digitale- en analoogmodusse, dit sal die veranderinge van voort- 
planting oor die twee dae weerspieël en bied 'n wonderlike kampeertyd met baie 
van die pret vir veldstasies. Radioamateurs word versoek om aan beide die kom- 
petisies deel te neem en die bande aan die lewe hou. Stasies in die eerste drie 
kategorieë kan meeding in beide die nasionale- en streeksafdelings. 


Die eerste 22-uur-sessie van die kompetisie begin om 16:00 UTC op Vrydag 18 
Januarie en sluit om 14:00 UTC op Saterdag 19 Januarie. Die tweede 22-uur- 
sessie begin om 14:01 UTC op Saterdag en eindig om 12:00 UTC op Sondag 20 
Januarie 2013. 


U kan deelneem as `n basisstasie, `n veldstasie, `n klub- of Multioperateurstasie, 
'n Beperkte Kategorie (a) Basis of (b) Veld- of stilstaande mobiele stasie of `n 
Roverstasie. Die aktiwiteit is ESB, GG, digitaal en FM op 6, 4 en 2 meter, 
sowel as 70 en 23 cm. `n Geldige kontak bestaan uit die uitruil van roepseine, 
seinverslae en plek soos byv die 6 syfer Maidenheadruitblok of koërdinate. 


Die SARL Somer @ORP-kompetisie vind plaas op Saterdag 26 Januarie 2013 
vanaf 12:00 tot 15:00 UTC. Die @ORP-kompetisies is bedoel om prettige akti- 
witeite te wees en GORP-werking tussen radioamateurs te bevorder. Die gebruik 
van selfgeboude toerusting of werking as 'n draagbare/veldstasie en die gebruik 
van tydelike antennas word aangemoedig, maar is nie `n vereiste nie. ESB en 
GG mag gebruik word met 5 watt (PEP) of minder uitset en `n stasie kan een 
keer per band per modus gewerk word. Daar is geen antennabeperkings nie. 


Die eerste uur is beperk tot die 40 m-band en in die oorblywende twee ure is 
radioamateurs vry om enige HF-(nie-WARCO) band te gebruik soos hulle goed 
dink. Die uitruiling is 'n RS(T)- verslag en ruitblok. 


Die reëls vir beide kompetisies kan gevind word in die 2013-kompetisiehandboek, 
neem asseblief kennis dat die reëls vir die @ORP-wedstryd na die 2012 kompetisies 
verander is. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak gematig 
gaan wees. Sonvlek AR 1 640 produseer tans C-klas fakkels maar huisves genoeg 
energie vir X-klas fakkels. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 73. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl die 20 m net `n kortkop agter behoort te wees. 10 
m openinge gaan ook gereeld voorkom. 


Besoek gerus www.spaceweather.co.za vir meer inligting. 


DAGBOEK VAN GEBEURE 12 en 13 Januarie - Jag LIONS-IN-THE-AIR. 15 
Januarie laaste dag om kommentaar in te stuur oor die Nasionale Radiofrek- 
wensieplan aan sarlregwg@sarl.org.za. 18 tot 20 Januarie - PEARS Nasion- 
ale BHF/UHF-kompetisie. 26 Januarie - SARL Somer @RP-kompetisie 12:00 
tot 15:00 UTC. 31 Januarie Sluitingsdatum vir insending van nominasies vir 
Raadslede vir die volgende termyn en mosies vir die 2013 AJV. 31 Januarie - 
Laaste dag vir indiening van 'n verkorte resume van `n beoogde aanbieding vir 
SA AMSAT RUIMTESIMPOSIUM op 18 Mei 2013 na saamsat@sarl.org.za 23 
Februarie SARL se Jeugnaelloop 10:00 tot 12:00 SAT en `n spesiale gebeurtenis 
beginnende om 09:00. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
Op 7 082, 7 205 en 17 760 kHz en ook 'n podcast deur ZS6RO. Vir oudiostrome 
en Echolink deur ZS6FOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web'. `n Heruitsending 
vind op Maandae om 16:30 UTC op 4 895 kHz plaas. Ontvangsrapporte sal 
waardeer word. Ons is in die besonder geinteresseerd in verslae oor ontvangs 
op 4 895 kHz aangesien dit naby aan die voorgestelde nuwe amateurtoekenning 
van 5 MHz is. Ontvangsverslae uit alle gebiede van Suid-Afrika sal waardevol 
wees vir ons aansoek aan OKOSA vir frekwensiestudies. Stuur verslae aan 
artoday@sarl.org.za. 


Sentech voorsien die uitsendings op die nie-amateurfrekwensies. 


Die SARL-NUUSSPAN wens al ons luisteraars en intekenare `n voorspoedige 
nuwe jaar toe. 


U het geluister na `n nuusbulletin van die Suid-Afrikaanse Radioliga, met ver- 
talings deur Arthur Jordaan, ZS1AITJ, en George Honiball, ZS6NE, wat ook die 
bulletin saamgestel en geredigeer het. 


Dankie dat u geluister het, 73. 
/EX 


